Predsjednik Bush najavio nominaciju Paula Wolfowitza za čelnika Svjetske banke
Predsjednik Bush je izjavio da će Wolfowitz biti dobar predsjednik Svjetske banke; nazvao ga je "suosjećajnim i poštenim čovjekom" koji
Predsjednik Bush je izjavio da će nominirati zamjenika ministra obrane Paula Wolfowitza za novog predsjednika Svjetske banke. Ovaj bivši sveučilišni profesor ima bogatio iskustvo u saveznoj vladi; među ostalim bio je i američki veleposlanik u Indoneziji. Gospodin Wolfowitz treba bi na čelnom mjestu Svjetske banke zamijeniti Jamesa Wolfenshona koji napušta dužnost 1. lipnja. Nominaciju Paula Wolfowitza trebaju potvrditi zemlje članice Svjetske banke. Gospodin Wolfowitz bio je jedan od najgorljivijih zagovornika rata u Iraku. Ima šezdeset i jednu godinu, a posljednje je četiri proveo u Ministarstvu obrane, prije čega je naizmjence radio na brojnim dužnostima u Državnom tajništvu i Pentagonu. Tijekom svog mandata na položaju zamjenika ministra obrane tvrdio je da Irak predstavlja prijetnju za Sjedinjene Države zbog navodnog posjedovanja oružja za masovno uništavanje i veza s različitim terorističkim organizacijama. Našao se na meti kritika nakon što američki istražitelji nisu pronašli nikakve znakove da je Saddam Hussein imao aktivni program za razvoj nuklearnog oružja. U svojoj današnjoj izjavi predsjednik Bush je izjavio da će Paul Wolfowitz biti dobar predsjednik Svjetske banke. Nazvao ga je "suosjećajnim i poštenim čovjekom" koji je predan razvoju.